Andrease rist
Andrease rist on kaldrist ehk saltiir. Risti nimetus on tulnud sellest, et legendi järgi suri püha Andreas sellisel ristil märtrisurma. Andrease risti kasutatakse paljudel lippudel. Nendest tuntuimad on Šotimaa lipp ja Venemaa merelipp, kuid see rist on ka näiteks Jamaica, Nova Scotia, Arhangelski oblasti, Rio de Janeiro, Fortaleza, Tallahassee ja Tenerife lipul.